**VTR ประเมิน สมศ รอบ 4**

 **เขียนบท โดย ครูกัญญารัตน์ ชัชยกุล**

 **ดำเนินเรื่อง โดย**

 **ตัดต่อภาพ/บันทึกเสียง โดย ครูเพลิน ประธรรมสาร**

**1. ข้อมูลทั่วไป**

 โรงเรียนฟากท่าวิทยา เป็นโรงเรียนมัธยมศึกษาขนาดกลาง สังกัดสำนักงานเขตพื้นที่การศึกษามัธยมศึกษา เขต 39 สำนักงานคณะกรรมการการศึกษาขั้นพื้นฐาน กระทรวงศึกษาธิการ

เปิดสอนระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6

**ปรัชญาของโรงเรียน** : สร้างคนให้มีคุณภาพ และคุณธรรม

**คติธรรมของโรงเรียน : “ทนฺโต เสฏฺโฐ มนุสฺเสสุ”**

 ผู้ที่ผ่านการอบรมจิตใจดีแล้ว เป็นผู้ประเสริฐสูงสุดในสังคมมนุษย์

**สีประจำโรงเรียน** : **ม่วง – เขียว**

**วิสัยทัศน์ของโรงเรียน** : โรงเรียนฟากท่าวิทยาเป็นสถานศึกษาที่มีการบริหารจัดการที่ดี โรงเรียนฟากท่าวิทยาเป็นสถานศึกษาที่มีการบริหารจัดการที่ดี มุ่งพัฒนาผู้เรียนให้เป็นบุคคลแห่งการเรียนรู้

โดยส่งเสริมความสามารถทางด้านเทคโนโลยี เพื่อเป็นเครื่องมือในการเรียนรู้ คู่คุณธรรม สืบสานภูมิปัญญาไทย

ใช้ชีวิตพอเพียง สู่มาตรฐานสากล

 ในปีการศึกษา 2562 มีบุคลากรทางการศึกษา จำนวนทั้งหมด 42 คน **ประกอบด้วย ผู้บริหาร 1 คน นาง ภคพร สีกา ผู้อำนวยการชำนาญการพิเศษ และคณะครู ลูกจ้างประจำ และลูกจ้างชั่วคราว 41 คน** (รูปบุคลากรครูที่ถ่ายรวมกันเช่นวันไหว้ครู/ร่วมพิธีต่าง ๆ)

 จำนวนนักเรียนในปีการศึกษา 2562 มีจำนวน 602 คน ซึ่งเมื่อเปรียบเทียบกับปีการศึกษา 2561 มีจำนวนนักเรียน 555 พบว่ามีจำนวนนักเรียนเพิ่มขึ้นจำนวน 47 คน คิดเป็นร้อยละ 8.47 (รูปนักเรียน)

**2. ผลการจัดการศึกษาของโรงเรียนตามมาตรฐานการศึกษาปีการศึกษา 2561**

โรงเรียนฟากท่าวิทยาของเรา มีการดำเนินการจัดการศึกษา ตามมาตรฐานการศึกษาระดับการศึกษาขั้นพื้นฐานเพื่อการประกันคุณภาพภายในของสถานศึกษา พุทธศักราช 2561 จำนวน 3 มาตรฐาน สรุปได้ดังนี้

**มาตรฐานที่ 1 คุณภาพของผู้เรียน**

* 1. ผลสัมฤทธิ์ทางวิชาการของผู้เรียน

โรงเรียนของเรามีการจัดกิจกรรมการเรียนรู้ตามหลักสูตรสถานศึกษาที่ส่งมุ่งพัฒนาคุณภาพผู้เรียนให้มีผลสัมฤทธิ์ที่ดี ทั้งผลสัมฤทธิ์ทางการเรียนของโรงเรียน และผลการทดสอบระดับชาติ หรือ O-Net ส่งผลให้ผู้เรียนมีความสามารถในการอ่าน เขียนการสื่อสารและการคิดคำนวณ มีความสามารถในการคิดวิเคราะห์ คิดวิจารณญาณ อภิปราย แลกเปลี่ยนความคิดเห็นและแก้ปัญหา มีความสามารถในการสร้างนวัตกรรม มีความสามารถในการใช้เทคโนโลยี สารสนเทศและการสื่อสาร มีผลสัมฤทธิ์ทางการเรียนตามหลักสูตรสถานศึกษา มีความรู้ ทักษะพื้นฐาน และเจตคติที่ดีต่องานอาชีพ **ในระดับดีเลิศ**

กิจกรรมโครงการที่เราดำเนินการ ได้แก่

\*การยกระดับผลสัมฤทธิ์ทางการเรียนของ 8 กลุ่มสาระการเรียนรู้ จากการดำเนินงานโรงเรียนเรามีผลสัมฤทธิ์อยู่ในเกณฑ์ที่น่าพึงพอใจ ผลการทดสอบระดับชาติ O-Net เรามีพัฒนาการ และถูกจัดอยู่ในลำดับต้นๆ ทุก ๆ ปี ทั้งระดับจังหวัดและระดับเขตพื้นที่ ซึ่งในปีการศึกษา 2561 ระดับชั้น ม.3 ลำดับที่ 4 ของโรงเรียนมัธยมศึกษาจังหวัดอุตรดิตถ์ และ ลำดับที่ 7 ของ สพม.39 มีค่าเฉลี่ยเพิ่มขึ้น 5.36 ซึ่ง**มีคะแนนพัฒนาการเฉลี่ยเพิ่มขึ้นเป็นลำดับที่ 3 ของโรงเรียนมัธยมศึกษาและโรงเรียนมัธยมศึกษาขนาดกลาง**

**ในสังกัด สพม.39**

ระดับชั้น ม.6 ลำดับที่ 4 ของโรงเรียนมัธยมศึกษาจังหวัดอุตรดิตถ์ และ ลำดับที่ 11 ของ สพม.39 คะแนนเฉลี่ยเพิ่มขึ้น 2.91 **มีคะแนนพัฒนาการเฉลี่ยเพิ่มขึ้นเป็นลำดับที่ 3 ของโรงเรียนมัธยมศึกษาขนาดกลาง ในสังกัด สพม.39**

**(โล่เชิดชูเกียรติ 3 โล่)**

\*การส่งเสริมความเป็นเลิศทางวิชาการการและใช้เทคโนโลยี เช่นการประกวดหนังสั้น คลิปสั้น

และการแข่งขันศิลปหัตถกรรมนักเรียน ครั้งที่ 68 เราได้รับรางวัลเหรียญทอง 55 รายการ ระดับเขตพื้นที่ และ รางวัลเหรียญทอง 8 รายการ ระดับชาติภาคเหนือ ณ จังหวัดพะเยา สำหรับปีนี้เราได้เป็นตัวแทนเข้าแข่งขันระดับชาติภาคเหนือ ณ จังหวัดสุโขทัย จำนวน35 รายการ น่าภาคภูมิใจมากค่ะ

 (รูปกิจกรรมการเรียนการสอนรายวิชาต่าง ที่เป็น Active Learning /การใช้ ICT/เน้นการปฏิบัติ/ศิลปหัตถกรรม จ.พะเยา/หนังสั้น )

* 1. คุณลักษณะที่พึงประสงค์ของผู้เรียน

นอกจากนักเรียนได้รับการจัดการเรียนรู้ตามหลักสูตรสถานศึกษา แล้ว โรงเรียนของเรายังมีการจัดกิจกรรมการเรียนรู้เพื่อส่งเสริมคุณธรรม จริยธรรม และคุณลักษณะที่พึงประสงค์ของผู้เรียน ส่งผลให้นักเรียนโรงเรียนฟากท่าวิทยาของเราทุกคน มีคุณลักษณะและค่านิยมที่ดีตามที่สถานศึกษากำหนด

มีความภูมิใจในท้องถิ่นและความเป็นไทย ยอมรับที่จะอยู่ร่วมกันบนความแตกต่างและหลากหลายและ

 มีสุขภาวะทางร่างกายและจิตสังคม **ในระดับยอดเยี่ยม**

กิจกรรมโครงการที่เราดำเนินการ ได้แก่ การแต่งกายด้วยผ้าไทยเป็นผ้าทอฟากท่าทุกวันศุกร์ ซึ่งครูและนักเรียน 100 % มีการแต่งกายเพื่อส่งเสริมเอกลักษณ์ความเป็นท้องถิ่นฟากท่า และกิจกรรมที่น่าสนใจได้แก่ กิจกรรมตักบาตรข้าวเหนียว กิจกรรมจิตอาสา กิจกรรมการแข่งขันกีฬาสี และการสวดมนต์วันศุกร์สุดสัปดาห์ของเรา จากการฝึกฝนสวดมนต์ส่งผลให้โรงเรียนของเราได้รับรางวัลการแข่งขันสวดมนต์ทำนองสรภัญญะ มาโดยตลอด ทั้งระดับจังหวัด /ระดับภาคและระดับประเทศ และผลงานที่น่าภาคภูมิใจอีกอย่างคือ โรงเรียนปลอดขยะ Zero Waste School ที่โรงเรียนของเราดำเนินการอย่างต่อเนื่อง ได้รับรางวัลระดับดีเยี่ยม จากกรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อมและสามารถเป็นต้นแบบที่ดี

(รูปสวดมนต์/โล่สวดมนต์ /แต่งกายผ้าไทย/จิตอาสา/ทำเวรเขตพื้นที่/กีฬาสี/ลูกเสือยุวกาชาด/ตักบาตรข้าวเหนียว/Zero waste)

 **มาตรฐานที่ 2 กระบวนการบริหารและการจัดการ**

 คุณภาพผู้เรียนที่ดี ย่อมเกิดจากการบริหารจัดการที่ดีของผู้บริหารร่วมกับคณะกรรมการสถานศึกษาผู้ปกครองนักเรียน และคณะครูทุกท่าน โรงเรียนฟากท่าวิทยามีการบริหารและการจัดการอย่างเป็นระบบตามหลักการบริหารโรงเรียนเป็นฐาน หรือ SBM ด้วยรูปแบบการบริหารจัดการคุณภาพ FTW Model

F =Family การอยู่ร่วมกันเป็นครอบครัวเดียวกัน แบบพี่แบบน้อง

T = Tactics การบริหารโดยกำหนดกลยุทธ์ และเป้าหมายที่ชัดเจน

W = Walk หรือ Walk Around ความหมายตรงตัวคือการเดินดูรอบ ๆ ของผู้บริหาร การเดินเข้าหาครูแ นักเรียน ผู้ปกครอง แทนการเรียกพบ ความหมายโดยนัย คือการนิเทศ กำกับติดตามอย่างต่อเนื่อง

และในการจัดทำโครงการต่างๆ เพื่อพัฒนาคุณภาพผู้เรียนมีการดำเนินการอย่างเป็นรูปแบบ ตามกระบวนการวงจรคุณภาพของเดมมิ่ง PDCA สรุปได้ว่าโรงเรียนของเรา มีเป้าหมาย วิสัยทัศน์และพันธกิจ ที่สถานศึกษากำหนดชัดเจน มีระบบบริหารจัดการคุณภาพของสถานศึกษา มีการดำเนินงานพัฒนาวิชาการที่เน้นคุณภาพผู้เรียนรอบด้านตามหลักสูตรสถานศึกษาและทุกกลุ่มเป้าหมาย มีการพัฒนาครูและบุคลากรให้มีความเชี่ยวชาญทางวิชาชีพ และมีการจัดสภาพแวดล้อมทางกายภาพและสังคมที่เอื้อต่อการจัดการเรียนรู้ ผลการประเมินด้านที่ 2 อยู่ในระดับยอดเยี่ยมค่ะ

 **มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ**

 ในการจัดการเรียนการสอนของครูโรงเรียนฟากท่าวิทยา ครูทุกคนของเราเป็นครูมืออาชีพ ดูได้จากผลผลิตและความสำเร็จของนักเรียน**เรา**  ครูทุกคนดูแลเอาใจใส่นักเรียนทุกคน มีการวัดผลประเมินผลอย่างต่อเนื่อง ส่งผลให้นักเรียนของเราจบพร้อมรุ่น และได้รับรางวัล Best Practice สถานศึกษาปลอด 0 ร มส และนักเรียนที่จบการศึกษาสามารถสอบเข้าศึกษาต่อระดับอุดมศึกษา หรือประกอบอาชีพที่ดี ครบ 100 % สรุปได้ว่า ครูของเรามีการจัดการเรียนรู้ผ่านกระบวนการคิดและปฏิบัติจริง และสามารถนำไปประยุกต์ใช้ในชีวิตได้ ครูมีการใช้สื่อ เทคโนโลยีสารสนเทศ และแหล่งเรียนรู้ที่เอื้อต่อการเรียนรู้ ครูมีการบริหารจัดการชั้นเรียนเชิงบวก ครูตรวจสอบและประเมินผู้เรียนอย่างเป็นระบบ และนำผลมาพัฒนาผู้เรียน และครูมีการแลกเปลี่ยนเรียนรู้และให้ข้อมูลป้อนกลับเพื่อปรับปรุงและพัฒนาการจัดการเรียนรู้ ผลการประเมิน มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ จึงอยู่ในระดับยอดเยี่ยมค่ะ

สรุปได้ว่า**การประเมินตนเองโดยภาพรวมทั้ง 3 มาตรฐาน โรงเรียนของเราอยู่ในระดับยอดเยี่ยม ค่ะ**

**ผลงานดีเด่นของโรงเรียนฟากท่าวิทยา**

1. ผลงานดีเด่นด้านการส่งเสริมคุณธรรม จริยธรรม การประกวดแข่งขันการการประกวดสวดมนต์หมู่ ทำนองสรภัญญะระดับต่าง ที่ดำเนินการต่อเนื่องมาทุกปี และปีการศึกษา 2561 โรงเรียนได้รับรางวัล ดังนี้

\*\*รางวัลชนะเลิศ การประกวดสวดมนต์หมู่ ทำนองสรภัญญะ ระดับจังหวัด ของระดับมัธยมศึกษา ประเภททีมหญิงล้วน ประจำปี 2562 และเป็นตัวแทนเข้าร่วมแข่งขันระดับภาคคณะสงฆ์ภาค 5 จังหวัดพิษณุโลก

\*\*รางวัลชนะเลิศ การกล่าวอาราธนาและถวายทาน ระดับประเทศ กิจกรรมส่งเสริมพระพุทธศาสนามหาวิทยาลัยมหามกุฏราชวิทยาลัย อำเภอวังน้อย จังหวัดพระนครศรีอยุธยา

\*\*รางวัลรองชนะเลิศอันดับที่ 1 การแข่งขันสวดมนต์หมู่ทำนองสรภัญญะ ระดับประเทศ กิจกรรมส่งเสริมพระพุทธศาสนามหาวิทยาลัยมหามกุฏราชวิทยาลัย อำเภอวังน้อย จังหวัดพระนครศรีอยุธยา

(รูปการแข่งขันสวดมนต์)

2.ผลงานดีเด่นด้านสร้างสรรค์สื่อเทคโนโลยี หนังสั้น/คลิปสั้น เรามีผลงานการประกวดระดับต่าง ต่อเนื่องทุกปี เช่น

\*\*รางวัลรองชนะเลิศ ประเภทหนังสั้น โครงการยุวชนประกันภัย จังหวัดอุตรดิตถ์ ปี 2561

\*\* รางวัลชมเชย การประกวดหนังสั้นส่งเสริมการท่องเที่ยวจังหวัดอุตรดิตถ์ ปี 2561

และปีการศึกษา 2562 เราได้รับรางวัลรองชนะเลิศอันดับที่ 1 ประเภทคลิปสั้น โครงการยุวชนประกันภัย คปภ. ระดับประเทศ

3. ผลงานด้านการส่งเสริมสิ่งแวดล้อม นวัตกรรมโรงเรียนปลอดขยะ Zero Waste School โรงเรียนของเรมีการดำเนินงานอย่างเป็นรูปธรรม ได้รับรางวัลระดับดีเยี่ยม จากกรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อม